**ZÁKLADNÁ ŠKOLA S MATERSKOU ŠKOLOU, UL. ŠKOLSKÁ 375/23, ČEREŇANY**

**ŠKOLSKÝ VÝCHOVNO-VZDELÁVACÍ PROGRAM**

**VČIELKY- II. tr.**  **LIENKY -I. tr**



|  |  |
| --- | --- |
| **Názov ŠkVP:** | **CHROBÁČIK** |
| Stupeň vzdelania: | predprimárne |
| Dĺžka štúdia: | Niekoľkoročná dochádzka |
| Formy výchovy a vzdelávania: | Celodenná |
| Vyučovací jazyk: | Slovenský |
| Predložený zriaďovateľovi: | ...........2018 |
| Prerokovaný v pedagogickej rade: | 27.08.2018 |
| Prerokovaný v rade školy: | ...........2018 |
| Vydaný dňa: | 01.09.2018 |
| Titul, meno, priezvisko riaditeľa: | Mgr. Marián Lukáč |
| Titul, meno, priezvisko zástupcu pre MŠ: | Ľubica Vyskočová |

**Obsah**

1. Vymedzenie vlastných cieľov a poslania výchovy a vzdelávania

2. Stupeň vzdelania

3. Vlastné zameranie školy

4. Dĺžka dochádzky a formy výchovy a vzdelávania

5. Učebné osnovy a východiská plánovania

6. Vyučovací jazyk

7. Spôsob a podmienky ukončovania výchovy a vzdelávania a vydávanie dokladu

o získanom vzdelaní

8. Materiálno – technické a priestorové podmienky

9. Vnútorný systém kontroly a hodnotenia detí

10. Vnútorný systém kontroly a hodnotenia zamestnancov

**Úvod**

Školský vzdelávací program je základným dokumentom školy, podľa ktorého sa uskutočňuje výchova a vzdelávanie v školách podľa školského zákona. Školský vzdelávací program je vypracovaný v súlade s princípmi a cieľmi výchovy a vzdelávania podľa školského zákona a s príslušným štátnym vzdelávacím programom.

1. **Vymedzenie vlastných cieľov a poslania výchovy a vzdelávania**

* Cieľom predprimárneho vzdelávania je dosiahnuť optimálnu kognitívnu, senzomotorickú a sociálno-citovú úroveň ako základ pripravenosti na školské vzdelávanie a na život v spoločnosti. . Poslaním materskej školy je pomáhať deťom hľadať cesty aktívnej sebarealizácie s dôrazom na ich vlastné psychické, fyzické zdravie; viesť deti k utváraniu pozitívneho vzťahu k sebe, k ľuďom, k svetu a k poznávaniu.
* Vlastné ciele a poslanie výchovy a vzdelávania v našej materskej škole sme si stanovili v súlade so všeobecnými cieľmi ustanovenými v štátnom vzdelávacom programe, s cieľmi výchovy a vzdelávania ustanovenými v školskom zákone, s cieľmi stanovenými v koncepčnom zámere rozvoja materskej školy, s potrebami a záujmami detí, zákonných zástupcov a pedagogických zamestnancov a vlastným zameraním školy .Poslaním našej materskej školy je pomáhať deťom hľadať cesty aktívnej sebarealizácie s dôrazom na ich vlastné psychické, fyzické zdravie, viesť deti k utváraniu pozitívneho vzťahu k sebe, k ľuďom, k svetu a k poznávaniu.

**Vlastné ciele:**

Vlastné ciele materskej školy sú vypracované na základe diskusie pedagogických zamestnancov. Sú výsledkom autoevalvácie materskej školy.

* Obohacovať výchovu a vzdelávanie o regionálne prvky (tradície pri štedrovečernom stole, vianočné koledy, zvyky na Fašiangy, Veľkonočné zvyky a tradície, Stavanie mája v MŠ,...

Utvárať a rozvíjať národné povedomie detí prostredníctvom ľudovej slovesnosti

- poznať kultúrne tradície našich predkov,

- pestovať a rozvíjať cit ku kráse k tradičnému uchovávaniu dedičstva našich predkov,

- posilňovať úctu ku kultúrnym a národným hodnotám,

* Zvyšovať telesnú zdatnosť a pohybovú výkonnosť, podporovať prirodzenú detskú túžbu po pohybe, umožniť deťom pravidelný pohyb na čerstvom vzduchu, vytvárať pozitívny postoj k pohybovým aktivitám a športu organizovaním zaujímavých súťaživých športových podujatí, aby deti považovali šport a pohybovú aktivitu za súčasť svojho životného štýlu.
* Chápať potrebu ochrany životného prostredia prostredníctvom vytvárania nových vzorov správania sa jednotlivca i skupín k životnému prostrediu. Na základe vlastnej iniciatívy poznávať a objavovať blízke aj vzdialenejšie okolie, prírodu, jej zákonitosti a svoje miesto v nej, s radosťou z nového poznania budú objavovať dosiaľ nepoznané.
* Formovať a rozvíjať osobnosť, pozitívne hodnotové orientácie, sebarealizáciu, sebahodnotenie a sebaakceptáciu. Uplatňovať zdravé sebavedomie s dôrazom na sebapoznanie, primerane niesť zodpovednosť za svoje konanie, vedieť sa slobodne vyjadriť a presadiť s ohľadom na práva, potreby a názory iných.
* Prehlbovať vzájomné medziľudské vzťahy rodič -učiteľ konzultáciami, poradenstvom, spoluprácu rodiny a školy organizovaním spoločných podujatí (Mesiac úcty k starším, Vianočná besiedka, Deň matiek, Karneval, Slávnostná rozlúčka k príležitosti ukončenia dochádzky v MŠ, zasadnutia rodičovského združenia,...)

Tieto ciele budú plniteľné a merateľné vyhodnoteniami v pracovnom pláne školy (odvolačka- plniteľné v pracovnom pláne školy naplánovanými aktivitami).

**2. Stupeň vzdelania**

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Predprimárne vzdelanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Predprimárne vzdelanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov).

Dokladom o získanom stupni vzdelania je osvedčenie o absolvovaní predprimárneho vzdelania, ktoré dieťa obdrží na slávnostnej rozlúčke k príležitosti ukončenia dochádzky v MŠ na základe písomnej žiadosti zákonného zástupcu.

1. **Vlastné zameranie školy:**

* Snahou našej materskej školy je vytvoriť prostredie s priaznivou socioemočnou klímou s dôrazom na rozvoj tvorivosti a učenia formou hry. Inkluzívnym vzdelávaním úzko spolupracovať s rodičmi, externými pracovníkmi a ďalšími odborníkmi. Víziou našej materskej školy je vytvoriť optimálny súbor podmienok a okolností pre deti predškolského veku, aby mali pocit, že prežili šťastné detstvo, v ktorom nechýba istota a harmónia dodávajúca silu k zodpovednému zvládnutiu neskorších úloh.
* Do výchovno - vzdelávacej činnosti preto začleňujeme aj rôzne exkurzie a návštevy kultúrnych podujatí. Zážitkovou formou rozvíjame u detí vzťah k hodnotným umeleckým dielam a aktivitám

**Zameraním našej materskej školy je:**

• **Pohybom k zdraviu**



* Viesť deti k zdravému životnému štýlu a usilovať sa o ich zdravý a bezpečný život – zaradením pohybových aktivít a zameraním na zdravú výživu.

Pohyb je pre deti v predškolskom veku prirodzenou činnosťou, ktorá im prináša radosť.

V súčasných podmienkach života je neoddeliteľnou súčasťou zdravého životného štýlu, preto sa zameriavame na rozvíjanie a upevňovanie telesnej zdatnosti a výkonnosti detí a s tým súvisiace upevňovanie vôľových vlastností a prosociálneho správania. Prioritu vidíme v zabezpečení dobrých podmienok pre pohybové aktivity – priestorových aj materiálnych.

Aktivity, ktoré podporujú naše zámery sú jarné a jesenné turistické vychádzky do prírody, zimná sánkovačka, (stavanie snehuliakov - a iné podľa poveternostných podmienok), letná olympiáda v MŠ , ale i v rámci spolupráce viacerých materských škôl (súťaže v rôznych športových disciplínach). Vypracovali sme si –Plán proti obezite“, ktorý je zameraný na podporu pohybu detí v MŠ, ktorý chceme naďalej rozširovať. (viď. Interný plán proti obezite)

Prostredníctvom grantov a sponzorov plánujeme postupne pridávať ďalšie prvky detského ihriska na školský dvor.

• **Ochrana prírody**



* Ochrana prírody patrí pri súčasnom stave znečistenia našej planéty k prioritám mnohých inštitúcií.

S deťmi separujeme odpad (projekty – „ EKO - kalendár“ a zber papiera), prostredníctvom EKO knižky Ježka Separka.

Ich nabádame ekologicky myslieť a správať sa zodpovedne. Výrobou vtáčích búdok a pravidelným prikrmovaním vtáčikov počas zimného obdobia spoločne s rodičmi prispievame k ochrane vtáctva. Naše turistické vychádzky majú v sebe okrem športových disciplín zahrnuté aj environmentálne prvky :čo do prírody patrí a čo nie, priame pozorovanie rastlín a živočíchov a pod. Prostredníctvom digitálnych edukačných programov (Putovanie vodnej kvapky ,...) a zážitkového učenia poskytujeme deťom príležitosť poznávať prírodné javy a vedieme ich k samostatnému hľadaniu informácií a bádaniu (viď. Interný plán s environmentálnym zameraním).

• **Poznávanie ľudových tradícií**



* Popri napredovaniu moderných technológií vštepovať deťom pozitívny vzťah k regionálnemu folklóru a lásku k ľudovým tradíciám, ktoré majú v našom regióne trvalé korene. Najviac rezonujú cez vianočné a veľkonočné sviatky, fašiangoch, stavaní mája a pri oslavách Dňa matiek, kedy si pripomíname zvyky našich predkov, ktoré si po celé roky uchovali svoje čaro a jedinečnosť (zdobenie perníkov a vajíčok, vystúpenia detí v krojoch pri vianočných koledách a na ľudovú hudbu, (viď. Interný plán ľudových tradícií- prameň krásy a poznania), …

**4. Dĺžka dochádzky a formy výchovy a vzdelávania**

Materská škola s celodennou výchovou a vzdelávaním, v prípade záujmu zákonných zástupcov s poldennou, poskytuje predprimárne vzdelanie deťom v čase od 6:00 do 15:30 hodiny na základe potrieb a požiadaviek zákonných zástupcov a súhlasného stanoviska zriaďovateľa.

Dĺžka štúdia je niekoľkoročná, podľa požiadaviek zákonných zástupcov dieťaťa a kapacitných podmienok školy.

**5. Učebné osnovy**

* Učebnými osnovami školského vzdelávacieho programu **„Chrobáčik**“ sú výkonové štandardy jednotlivých vzdelávacích oblastí Štátneho vzdelávacieho programu pre materské školy. Je dostupný na webovom sídle Ministerstva školstva vedy, výskumu a športu SR (Bližšie pozri: <http://www.minedu.sk/data/att/7828.pdf>).
* Sú rozdelené do mesačných tematických obsahových celkov. Pre prehľadnejšie plánovanie výchovno-vzdelávacej činnosti v dosahovaní cieľov sú výkonové štandardy podľa jednotlivých obsahových celkov a tém rozdelené do týždenných tém. Berúc do úvahy ich rozsah a náročnosť, niektoré sa v priebehu školského roka opakujú viackrát. Jednotlivé celky však nie sú izolované, ale navzájom sa prelínajú, dopĺňajú a spolu súvisia.
* Učebné osnovy sú zostavené z desiatich tematických celkov, ktoré sú spojené so skutočným životom detí v materskej škole.
* Nevypracúvajú sa ako definitívne, nemenné, môžu sa dopĺňať a upravovať za vopred určených podmienok (podľa časových udalostí, sviatkov).

**UČEBNÉ OSNOVY MŠ ČEREŇANY + OBSAHOVÉ CELKY**

**Učebné osnovy sú samostatne ako Príloha č.1 k ŠkVP „Chrobáčik“**

**IX. SEPTEMBER – KAM PATRÍM**

Téma: IX. 1) Za bránou MŠ

Téma: IX. 2) Ja a moja rodina

Téma: IX. 3) Držte ma za rúčku

Téma. IX. 4) Naša dedina

**X. OKTÓBER – ŽIJEME ZDRAVO**

Téma: X. 1) Ruky, nohy, ramená(naše telo)

Téma: X 2) Hravo- zdravo(zdravá výživa)

Téma. X 3) Jeseň pani bohatá

Téma. X 4) Zo záhradky do komôrky

**XI. NOVEMBER – TAK NÁM PLYNIE ČAS**

Téma. XI 1) Zázračná krabica (predmety a ich vlastnosti)

Téma: XI 2) Na nákupoch

Téma: XI 3) Staviam, staviam dom

Téma. XI 4) Od rána, do večera

**XII. DECEMBER – ZIMNÉ TAJOMSTVÁ**

Téma: XII 1) Vitaj Mikuláš

Téma. XII 2) Chráňme sa pred chorobami

Téma. XII 3) Vianočná pohoda

Téma: XII 4) Prišla zima(Počasie, Príroda)Vianočná pohoda

**I. JANUÁR – V KRAJINE ĽADU A SNEHU**

Téma: I. 1) Zimné dobrodružstvá

Téma: I. 2) Pri kŕmidle

Téma. I. 3) Voda a jej premeny

Téma. I. 4) Pracovné profesie

**II. FEBRUÁR - SMIECH A ZÁBAVA**

Téma: II. 1) Náš farebný svet

Téma. II. 2) My sme malí muzikanti

Téma: II. 3) Tajomstvo divadla

Téma: II. 4) Fašiangy, Turíce

**III. MAREC – NAŠA KRÁSNA ZEM**

Téma: III. 1) Kniha – náš kamarát

Téma: III. 2) Naša zem, Naša vlasť (neživá príroda)

Téma. III. 3) Vesmír, hviezdy a planéty,

Téma: III. 4) Príroda sa prebúdza

**IV. APRÍL- SVET OKOLO MÁS**

Téma: IV. 1) Až ja budem žiačikom, predškolákom

Téma: IV. 2) Veľká noc

Téma: IV. 3) Exotické zvieratá

Téma. IV. 4) Zvieratá a mláďatá

**V. MÁJ – MÁME RADI PRÍRODU**

Téma: V. 1) Záhradné a lúčne kvety

Téma: V. 2) Les - stromy, kríky, Ochrana prírody

Téma: V. 3) Život pri vode

Téma: V. 4) Vtáky, hmyz

**VI. JÚN – HURÁ LETO**

Téma: VI. 1) MDD

Téma: VI 2) Cestovanie + doprava, bezpečnosť

Téma. VI 3) Letné športy

Téma. VI 4) Rozlúčka s MŠ

Téma: V 5) Leto a ochrana pred úrazmi

**Charakteristika obsahových celkov :**

**1. Kam patrím**

Prostredníctvom tohto obsahového celku sa deti navzájom predstavia, oboznámia sa s novými kamarátmi, členmi rodiny, ich menami, spoznajú predmety a priestory materskej školy, jej okolie, okolie bydliska a získajú teoretické a praktické poznatky bezpečného správania sa na ceste

**2. Žijeme hravo**

Prostredníctvom tohto obsahového celku spoznávajú deti niektoré časti ľudského tela a životne dôležité orgány, v elementárnej rovine rozširujú zdravý a nezdravý životný štýl, získavajú poznatky o jesennej prírode, poznávajú a rozlišujú rôzne druhy ovocia a zeleniny podľa tvaru, farby, chuti a vône.

**3. Tak nám plynie čas**

Prostredníctvom tohto obsahového celku vnímajú a rozoznávajú, že predmety a hračky sú vyrobené z rôzneho materiálu, majú rôzny povrch, tvar, farbu a veľkosť a dajú sa kúpiť v predajniach s príslušným názvom. Nadobúdajú tu poznatky o materiáloch potrebných na stavbe a o celkovom význame práce. Učia sa orientovať v čase jedného dňa, týždňa, roka, rozlišujú tu časové vzťahy.

**4. Zimné tajomstvá**

Prostredníctvom tohto obsahového celku deti spoznávajú typické znaky ročného obdobia-zimy, pričom vnímajú jej čaro a jedinečnosť. Aktívne sa zapájajú do príprav osláv Mikuláša a vianočných sviatkov, spoznávajú ľudové tradície a zvyky týchto sviatkov. Oboznamujú sa s dodržiavaním zásad ochrany zdravia pred chorobami.

**5. V krajine ľadu a snehu**

Prostredníctvom tohto obsahového celku sa deti oboznamujú s druhmi zimných športov, ochranou a starostlivosťou o zvieratá v zimnom období, s vodou a jej premenami a s prípravou na vstup do I. triedy ZŠ (u mladších detí na prestup do veľkej triedy).

**6. Smiech a zábava**

Prostredníctvom tohto obsahového celku sa deti učia priradiť, rozoznať a pomenovať farby, uplatňovať individualitu farebného videnia, spoznať svet hudby, divadla a ľudových tradícií v období fašiangov.

**7. Naša krásna zem**

V tomto obsahovom celku si deti prostredníctvom kníh overujú, že svet je veľký a rozmanitý, spoznávajú našu vlasť s jej hlavným mestom, miestnymi a štátnymi symbolmi, získavajú informácie o vesmíre, hviezdach a planétach a oboznamujú sa s prácou rodičov a výsledkami ľudskej práce.

**8. Svet okolo nás**

Prostredníctvom tohto obsahového celku sa deti zoznamujú s typickými znakmi jarnej prírody, ľudovými veľkonočnými zvykmi , získavajú informácie o lesných, domácich, voľne žijúcich a exotických zvieratách

**9. Máme radi prírodu**

Prostredníctvom tohto obsahového celku deti získavajú vedomosti o záhradných a lúčnych kvetoch, stromoch, kríkoch, hubách, o ochrane prírody, oboznámia sa s prírodou okolo vodných tokoch, vtákmi a hmyzom.

**10. Hurá leto**

Prostredníctvom tohto obsahového celku si pripomenú sviatok všetkých detí, spoznajú typické znaky leta, blížiace sa prázdniny a s nimi hroziace nebezpečenstvá. Rozlúčia sa s predškolákmi a tešia sa na prázdniny.

**Východiská plánovania**

* Východiská plánovania načrtávajú základný prístup našej materskej školy k plánovaniu výchovno-vzdelávacej činnosti. Nasledovné princípy vyjadrujú, akým spôsobom materská škola postupuje pri usporadúvaní konkrétneho obsahu vzdelávania.
* Výchovno-vzdelávacia činnosť je plánovaná týždenne vzhľadom na špecifiká práce v materskej škole s celodennou výchovou a vzdelávaním, kedy predprimárne vzdelávanie zabezpečujú striedavo na zmeny dve učiteľky. Plán výchovno-vzdelávacej činnosti chápaný ako súčasť prípravy na výchovno-vzdelávaciu činnosť, ktorého forma a spôsob vedenia sú schválené pedagogickou radou. Plán vypracúva učiteľka rannej zmeny pre svoju priamu výchovno-vzdelávaciu činnosť v konkrétnej triede. Témy prispôsobuje dátumom podľa sviatkov a príležitostí.
* Učiteľky vzájomne spolupracujú v rámci prípravy a plánovania svojej výchovno-vzdelávacej činnosti v konkrétnej triede, ale i v celej materskej škole. Je úplne na ich vzájomnej súčinnosti a dohode, koľkokrát maximálne za týždeň zaradia jednotlivé vzdelávacie oblasti. V rámci cielenej vzdelávacej aktivity zohľadňujú možnosť voľby vzájomne kombinovať a prelínať príslušné vzdelávacie oblasti.
* Učiteľky vychádzajú pri plánovaní z poznania aktuálnej úrovne detí. Rešpektujú ich potreby, prirodzenú variabilitu a sociokultúrne prostredie.
* Súčasťou plánovania je zohľadnenie vymedzených tém, ktoré sú interným materiálom materskej školy. Voľba konkrétnej témy a dĺžka jej časového úseku je na uvážení a dohode učiteliek v danej triede. Témy predstavujú ucelenú opornú konštrukciu pre štruktúrovanie konkrétneho obsahu vzdelávania, ale zohľadňujú i zmysluplný situačný kontext aktivít s deťmi v rámci určitého obdobia, ako i tradíciu a podmienky našej materskej školy. Jednotlivé témy je možné podľa potreby učiteliek danej triedy zlúčiť, prípadne akokoľvek zmeniť ich poradie z dôvodu materiálno-technického zabezpečenia plánovaných aktivít v triedach. Pri realizácii projektov a centrálnych aktivít materskej školy je potrebná spolupráca medzi všetkými učiteľkami, ale i vedením materskej školy
* Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Pri plánovaní výchovno-vzdelávacej činnosti môžu učiteľky, ale nie je to ich povinnosťou, využívať i adaptácie výkonových štandardov jednotlivých vzdelávacích oblastí. Výkonové štandardy môžu v rámci plánovaných aktivít deliť, ale i integrovať do logických celkov podľa vlastného uváženia zohľadňujúc rozvojové možnosti detí v konkrétnej triede.
* Učiteľka zohľadňujúc sociokultúrne prostredie detí sama autonómne rozhoduje na základe charakteru formulácie konkrétneho výkonového štandardu, či k jeho dosiahnutiu smeruje priebežne vytvorením príležitostí prostredníctvom prirodzených každodenných socializačných situácií v rámci dlhšieho časového obdobia, alebo ich je potrebné plánovať a realizovať v konkrétnych cielených vzdelávacích aktivitách.
* Na základe hlbšieho poznania charakteristiky jednotlivých vzdelávacích oblastí, ako aj poznania vzdelávacích štandardov, si učiteľka samostatne volí vhodné metódy, stratégie, formy a prostriedky pre svoju plánovanú výchovno-vzdelávaciu činnosť. Ich výber a uplatňovanie je právom každého pedagogického zamestnanca.
* V čase školských prázdnin, kedy je počet detí nižší, sa výchovno-vzdelávacia činnosť plánuje a realizuje v hrách a hrových činnostiach.

**Interná smernica MŠ Čereňany**

**Plánovanie výchovno-vzdelávacej činnosti (VVČ) v materskej škole**

**v Čereňanoch, Školská 405/2**

Plánovanie VVČ je interným dokumentom MŠ. Dokument bol odsúhlasený na prvej pedagogickej rade a preto patrí medzi pracovné povinnosti učiteľa.

Adaptácia výkonových štandardov sa bude realizovať prostredníctvom prípravy VVČ (interné plánovanie).

**Vymedzuje:**

1. Východiská pri plánovaní
2. Spôsob, formu, rozsah
3. Frekvenciu plánovania vzhľadom na interné podmienky
4. **Východiskom pre plánovanie VVČ sú:**

* Vzdelávacie štandardy v Štátnom vzdelávacom programe (ŠVP) pre predprimárne vzdelávanie
* Vzdelávacie štandardy v plánoch VVČ (PVVČ) v Školskom vzdelávacom programe (ŠkVP)
* Obsahové štandardy stanovujú pre učiteľa záväzný rámcový obsah vzdelávania
* Výkonové štandardy sú cieľové požiadavky, ktoré má dieťa dosiahnuť na konci predškolského vzdelávania
* Niektoré výkonové štandardy sa neobjavia v žiadnom obsahovom celku, ale sú uvedené v ŠkVP Chrobáčik ako ciele, ktoré sa plnia/dosahujú každodenne, priebežne počas celej dochádzky dieťaťa do MŠ.

1. **Spôsob, forma, rozsah:**

* Plánovanie sa uskutočňuje formou týždenných plánov, učiteľky na triede plánujú spoločne, konkrétne aktivity si volí každá učiteľka samostatne, dôležitá je ich spolupráca a kooperácia.
* **Interný triedny plán** VVČ obsahuje prehľad plánovaných hier a činností podľa výberu detí, zdravotné cvičenie, vzdelávaciu aktivitu, pobyt vonku, popoludňajšie činnosti ako aj ostatné údaje dohodnutého vzoru, ktorý je súčasťou dennej prípravy učiteľa pre prácu s deťmi (viď. Prehľadná štruktúra – tabuľka na triedne plány).
* Výkonové štandardy daného obsahového celku sa budú plniť v každej triede
* Budeme dbať na učivo osvojené v určitom logickom usporiadaní (deti ho lepšie chápu, má pre ich osobnostný rozvoj väčší význam)
* Pri plánovaní a realizácii VVČ budeme prihliadať na rozvojové možnosti a schopnosti detí
* Súčasťou plánu VVČ je aj hodnotenie úrovne dosiahnutia výkonových štandardov, ktoré bude v stručnej podobe zaznamenané týždenne na zadnej strane triedneho plánu
* Výkonové štandardy detí si bude učiteľka prispôsobovať ku každému výkonovému štandardu
* Forma písania plánov bude na počítači, hodnotenie ručne
* Rozsah interného plánu je na 2-4 strany, nie obojstranne
* Terminológia použitá pri plánovaní musí byť zhodná a terminológiou v ŠVP
* Skratky sa píšu podľa dohodnutej legendy ( viď. Legenda v ŠkVP)

1. **Frekvenciu plánovania:**

* Týždenná - budú sa striedať jednotlivé vzdelávacie oblasti s ohľadom na rozvojový potenciál detí, zabezpečenie ich psychohygieny
* Dodržaná bude proporčná vyváženosť vzdelávacích oblastí pre realizáciu dopoludňajších a popoludňajších vzdelávacích aktivít

Interný triedny plán má podobu obsahových celkov. Týždňové témy sú zaraďované do celkov zväčša podľa aktuálnych ročných období.

Interný triedny plán VVČ je samostatným dokumentom v triedach, ktoré obsahujú už konkrétne rozpracovanie výkonových štandardov vzdelávacích oblastí ŠVP k jednotlivým témam týždňa. Predložené tabuľky boli navrhnuté a odsúhlasené pedagogickou radou.

Štátny vzdelávací program v printovej podobe je zakúpený, k dispozícii v každej triede. Aktuálne metodiky k jednotlivým vzdelávacím oblastiam sú na stránke ŠPÚ, v písomnej podobe v školskej knižnici v zasadačke. Metodiky sú k dispozícii ako metodická pomôcka, ktorú si každá učiteľka preštuduje a bude s nimi pracovať.

**Táto smernica nadobúda účinnosť od 3.9.2018**

Boli s ňou oboznámení všetci pedagogickí zamestnanci na prvej pedagogickej rade( viď. Prezenčná listina z pedagogickej rady)

**Štandardy, ktoré sa plnia priebežne (PVŠ)**

* **5.1. Jazyk a komunikácia**

1. Uvažuje nad informáciami prezentovanými prostredníctvom informačno-komunikačných technológií, porovnáva ich s vlastnou skúsenosťou a s tým, čo vie z iných zdrojov /29
2. Vyčlení začiatočnú hlásku slova /36
3. Aktívne a spontánne nadväzuje rečový kontakt s inými osobami – deťmi i dospelými. /23
4. Obsahy a zážitky z čítania vyjadruje vo výtvarných činnostiach /31
5. Používa knihu správnym spôsobom /33
6. Identifikuje niektoré písmenká abecedy /35
7. Rozhodne, či sa dve slová rýmujú /36

* **5.2. Matematika a práca s informáciami**

1. 1.Vymenuje čísla od 1 do 10 tak, ako idú za sebou /38
2. Ovláda základy s digitálnymi technológiami, vie ovládať digitálne hry či používať digitálne animované programy určené pre danú vekovú skupinu a pod. /49
3. Na niektorej z dostupných digitálnych pomôcok (podľa možností konkrétnej MŠ), ktorá simuluje pravouhlý pohyb v štvorcovej sieti (po štvorčekoch aj po vrcholoch), vie pomocou tlačidiel prejsť určenú trasu a to aj s prekážkami, pri tom zbiera a ukladá určené predmety, dodržiava správne poradie činnosti. Naraz dokáže naplánovať až 4 kroky takejto cesty. /49

* **5.3. Človek a príroda**

1. Vymenuje ročné obdobia /51
2. Uvedomuje si zmeny v prírode počas roka /51
3. Identifikuje prvky počasia a realizuje krátkodobé pozorovania zmien v počasí /51
4. Rozpozná vybrané poľnohospodárske rastliny /52

* **5.4. Človek a spoločnosť**

1. Vie, koľko má rokov, pozná ročné obdobie, príp. aj mesiac svojho narodenia /60
2. Pozná verejné inštitúcie a služby vo svojom okolí a účel, na ktorý slúžia (napr. obchod, polícia, pošta, lekárska ambulancia a iné podľa lokálnych podmienok) /61
3. Pozná význam vybraných dopravných značiek /63
4. Používa prosbu , poďakovanie, ospravedlnenie vzhľadom na aktuálnu situáciu /67
5. Volí vhodný pozdrav vzhľadom na aktuálnu situáciu a odzdraví primerane situácii /67
6. Rešpektuje dohodnuté pravidlá spoločensky prijateľného správania /68
7. Správa sa ohľaduplne k deťom i dospelým /68
8. Spolupracuje v skupinovej činnosti na základe osobnostných predpokladov /69
9. Identifikuje pozitívne a negatívne ľudské vlastnosti /69
10. Sústredí sa na činnosť na základe zapojenia vôľových vlastností /70
11. Dokončuje individuálnu alebo skupinovú činnosť /70
12. Vyjadruje pocity zo zážitku, vypočutej rozprávky alebo príbehu - pozitívne i negatívne. /70
13. Reaguje spoločensky prijateľným spôsobom na aktuálne prejavy emócií - pozitívne i negatívne /70
14. Opíše aktuálne emócie /70
15. V dialógu vie vypočuť iných (deti i dospelých) /71
16. Rozlišuje vhodné a nevhodné správanie /71
17. Ocení dobré skutky /72
18. Požiada o pomoc, keď si to situácia vyžaduje a poďakuje za pomoc od druhých /72
19. Poskytne iným pomoc /72
20. Obdarí druhých /72
21. Podelí sa o veci /72
22. Ocení dobré skutky /72
23. Presadzuje sa v hre alebo činnosti spoločensky prijateľným spôsobom /72
24. Nenásilne rieši konflikt /72
25. Odmieta nevhodné správanie /73
26. Odmieta kontakt s neznámymi osobami /73
27. Uvedomuje si na elementárnej úrovni dôsledky svojho správania /73
28. Pozná na elementárnej úrovni svoje práva a splniteľné povinnosti /73

* **5.5. Človek a svet práce**

1. Používa náradie a nástroje pri príprave, úprave predmetu alebo materiálu /77
2. Manipuluje s drobnými predmetmi a rôznymi materiálmi /77
3. Používa predmety dennej potreby v domácnosti a aj elementárne pracovné nástroje v dielni či v záhrade /77

* **5.6. Umenie a kultúra**

1. Ovláda základy miešania farieb /89
2. Farbami vyjadruje pocity /89
3. Používa rôzne maliarske nástroje /90

* **5.7. Zdravie a pohyb**

1. Má správne držanie tela v stoji a v sede /93
2. Má osvojené základné hygienické návyky (použitie toalety a toaletného papiera, umývanie rúk po použití toalety, umývanie rúk pred jedlom a po zašpinení sa atď.) /94
3. Ovláda základné sebaobslužné činnosti /94
4. Aktívne sa zúčastňuje na príprave stolovania (desiata, obed, olovrant), používa príbor a dodržiava čistotu pri stolovaní /94.
5. Udržiava poriadok vo svojom okolí /95
6. Dodržiava pravidlá v pohybových hrách /97

**Legenda:**

**PVŠ** – Priebežné výkonové štandardy **ČS**P – Človek a svet práce

**JK** – Jazyk a komunikácia **UK-VV** – Umenie a kultúra – výtvarná výchova

**MPI** – matematika a práca s informáciami **UK-HV** – Umenie a kultúra – hudobná výchova

**ČP** – Človek a príroda **ZP** – Zdravie a pohyb

**ČS** – Človek a spoločnosť

**ŠZ**- Školská záhrada **PHR** - Piesne , hry a riekanky

**ŠD** - Školský dvor **ŠPZ** - Škôlka plná zábavy

**PLS** - Prevencia logopedickej starostlivosti **ZCR** - Zdravotné cviky s riekankami

**OZNAČENIE v týždenných plánoch:**

**PPO** - červenou farbou -Plán proti obezite

**ENV** - zelenou farbou - Ochrana prírody

**LT** - modrou farbou - Ľudové tradície

**6. Vyučovací jazyk**

Podľa § 12 je vyučovacím jazykom v školách štátny jazyk (slovenský jazyk

**7. Spôsob, podmienky ukončovania výchovy a vzdelávania a vydávanie dokladu o získanom vzdelaní**

**Predprimárne vzdelanie v materskej škole ukončuje dieťa:**

* + spravidla v školskom roku v ktorom do 31. augusta dovŕšilo šiesty rok veku a dosiahlo školskú spôsobilosť,
  + ak nedovŕšilo šiesty rok veku, ale na základe vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku – predčasné zaškolenie dieťaťa na žiadosť rodičov.

V závere predprimárneho vzdelania dieťa získava osvedčenie o absolvovaní predprimárneho vzdelania ako doklad o získanom stupni vzdelania, ktoré vydáva materská škola spravidla koncom kalendárneho mesiaca jún príslušného školského roka počas slávnostného ukončenia školského roka spojeného so slávnostným zasadnutím triedneho RZ. Rozlúčka je spojená s vystúpením detí so slávnostným programom, odovzdávaním osvedčenia o predprimárnom ukončení, darčekov od pani učiteliek pre predškolákov, veľkou tortou a pohostením od rodičov. Rozlúčka pokračuje detskou diskotékou ,zábavnými hrami a tancami ,do ktorých sa pripájajú aj rodičia. Predškoláci po rozlúčkovej slávnostne vystavia v obci (vo výkladoch predajne) svoje triedne tablo.

**8. Materiálno - technické a priestorové podmienky**

Naša materská škola ponúka rodičom a deťom nielen priateľské prostredie, ale aj kvalitné predškolské vzdelávanie. Je škola rodinného typu a nachádza sa v centre dediny, v blízkosti rodinných domov a kaštieľa Afrodita .Od roku 2007 sme sa stali súčasťou právneho subjektu so Základnou školou v Čereňanoch. Sme dvojtriedna materská škola, kde zloženie tried je heterogénne. Budova je jednopodlažná a nachádzajú sa v nej dve triedy spojené so oddychovou časťou. Triedy sú rozdelené na triedu Včielok – II. trieda a triedu Lienok – I. trieda. Každá trieda má svoju, umývarku, toalety a šatňu, cez ktorú je samostatný vchod do triedy.

Triedy sú vybavené interaktívnymi tabuľami, didaktickou a audiovizuálnou technikou, množstvom didaktických pomôcok a veľkým množstvom hračiek (v každej triede sa nachádza interaktívna tabuľa, notebook, rádiomagnetofón, digitálna hračka Bee Bot, v jednej triede je televízor a DVD prehrávačom, ozvučovacia technika, hovoriace štipce a detská dotyková interaktívna tabuľa). Triedy sú členené na centrá aktivít, prostredníctvom rozmiestnenia nábytku, aby rešpektovali potrebu detí mať dostatok priestoru na hry, cvičenie a cielené aktivity. Rozmiestnenie hračiek, detskej literatúry učebných pomôcok, telovýchovného náradia a náčinia, hudobných nástrojov rešpektuje požiadavku vybavenia jednotlivých kútikov. Obľube sa tešia stavebnice veľkých rozmerov, magnetické stavebnice a rôzne pomôcky získané sponzorstvom p. Mariána Filu , jeho hostí, rodičov, občianskym združením, či zapojením sa do projektov.

Učiteľky majú k dispozícii dva kopírovacie prístroje a pripojenie na internet v celej budove.

Učiteľská knižnica je dopĺňaná o nové podnetné materiály – metodiky, námety na prácu s deťmi, o odbornú literatúru.

V priestoroch budovy sa nachádza zasadačka, kancelária zástupkyne pre MŠ, miestnosť na čistiace prostriedky, práčovňa.

Druhú dvojpodlažnú budovu tvorí hospodársky pavilón, kde sa nachádza kuchyňa, kancelária vedúcej školskej jedálne a školská jedáleň pre deti zo ZŠ. V suteréne sú skladové priestory, kotolňa a práčovňa obecného úradu.

Technický stav budovy je uspokojivý, zriaďovateľ má záujem o to, aby sa budova postupne opravovala a podľa možností v rámci projektu, uskutočnila jej rekonštrukcia (zateplenie, fasáda)..

Školský dvor je neoddeliteľnou súčasťou edukačného prostredia materskej školy. Poskytuje dostatok priestoru pre na realizáciu rôznych organizačných foriem: pobyt vonku, cielené vzdelávacie aktivity, pohybové aktivity, hrové činnosti. Školský dvor je členitý, esteticky vysadený kríkmi, listnatými a ihličnatými stromami, ktoré filtrujú vzduch, pohlcujú prach, tlmia hluk, vytvárajú kyslík a v neposlednom rade plnia i estetickú a náučnú funkciu pri poznávaní prírodných reálií. Jeho súčasťou je veľká plocha trávnatého porastu a asfaltová plocha, ktorá slúži na prenosné dopravné ihrisko. Súčasťou školského dvora je veľké pieskovisko, dve okrasné skalky, lavičky a tienisté miesto pod stromami. Detské ihrisko je vybudované tematicky, poskytujúc možnosti rôznorodých činností a hier pre deti. Je tu priestor pre bezpečné loptové hry a iné športy. Rôznorodé preliezačky sú zamerané na rozvíjanie obratnosti a akrobatických zručností, prenosné dopravné ihrisko s možnosťou každodenného bicyklovania a prirodzeného osvojovania si pravidiel cestnej premávky. Deti tu majú možnosť využívať preliezačku – Paraván, domček so šmýkačkou, kolísadlá, prístrešok, rôzne sezónne hračky a pomôcky do piesku, prípadne do snehu, či na hrabanie lístia. Bohatá zeleň umožňuje každodennú realizáciu aktivít zameraných na prírodovedné poznávanie formou priameho zážitku, vytváranie pozitívnych postojov k prírode, rozvíjanie estetického zážitku, vytváranie pozitívnych postojov k prírode, rozvíjanie estetického vnímania a prežívania prírody.

Vnútorné a vonkajšie priestory sa využívajú na pokojný, bezpečný a zmysluplný aktívny pobyt detí v MŠ. Priestorové a materiálne podmienky materskej školy sú na primeranej úrovni a spĺňajú základné podmienky, ustanovené školským zákonom a vyhláškou MZ SR o podrobnostiach a požiadavkách na zariadenia pre deti a mládež.

**9. Vnútorný systém kontroly a hodnotenia detí**

Cieľom hodnotenia detí je poskytnúť spätnú väzbu učiteľkám a rodičom o tom, na akej vývinovej úrovni sa dieťa nachádza, aké má rezervy a aké sú ďalšie možnosti jeho napredovania. Rovnako dôležitá je aj spätná väzba, poskytnutá deťom, súvisiaca s budovaním základov sebahodnotenia a sebapoznávania.

Hodnotenie uskutočňujeme formou pedagogickej diagnostiky. Zahŕňa procesy a aktivity, ktoré napomáhajú získať o dieťati komplexné poznatky. Písomnú diagnostiku detí vykonávajú učiteľky tri – krát v roku v diagnostických hárkoch a na základe toho spracujú hodnotenie výchovno – vzdelávacích výsledkov. Zmysel hodnotenia detí spočíva v tom, aby sme vedeli odborne posúdiť účinnosť pedagogickej práce, aby sme mali dôkladné poznanie o učebnom pokroku konkrétnych detí, ale i v oblastiach rozvoja sociálnych vzťahov, hodnôt, emocionálneho prežívania a ďalších pre deti významných oblastí.

Systém kontroly a hodnotenia detí je priebežné monitorovanie výsledkov vzdelávania sa detí a ich formatívne hodnotenie (zamerané na podporu ďalšieho učenia detí, je užitočnou spätnou väzbou) na základe poznatkov získaných:

* pozorovaním, hospitačnou činnosťou, individuálnymi rozhovormi, zo záznamov, výsledkov pedagogickej diagnostiky, z úrovne zvládnutia obsahu vzdelávania v materskej škole vymedzeného prostredníctvom jednotlivých vzdelávacích oblastí i s využitím evaluačných otázok (v implicitnej forme).
* analýzou výtvarných prác a iných produktov detí (portfólií),
* referenciami od rodičov a iných odborných zamestnancov,
* vyhodnocovaním výsledkov detí na rôznych typoch prehliadok a vystúpení,
* vyhodnocovaním úspešnosti v rámci externej evaluácie,
* zhodnotením výchovno-vzdelávacích výsledkov detí.

Cieľom vnútorného systému kontroly a hodnotenia detí je získať relevantný a dlhodobý prehľad o rozvoji a učení sa dieťaťa i o zrealizovaných opatreniach a ich účinnosti, ktoré smerujú k zlepšeniu kvality materskej školy. Učiteľkám i vedeniu materskej školy poskytuje spätnú väzbu pre ďalšiu prácu s dieťaťom, ako i individuálne vzdelávacie pokroky dieťaťa a výsledky vlastného vzdelávacieho úsilia učiteliek.

Pri hodnotení detí úzko spolupracujeme s CŠPP a CPPPaP v odbornom poradenstve v oblasti logopédie a pripravenosti na vstup do prvého ročníka ZŠ. Toto poradenstvo môžu využívať aj rodičia detí.

**10. Vnútorný systém kontroly a hodnotenia zamestnancov**

V škole vytvárame prostredie priaznivej pracovnej klímy s dôrazom na vzájomnú dôveru, úctu, zodpovednosť a pracovné nasadenie v stabilnom kolektíve, ktorý udržiava dobré medziľudské vzťahy s rodičmi a spolupracuje s partnermi školy.

Systém kontroly a hodnotenia výkonov je priebežné monitorovanie aktivít zamestnancov a ich formatívne hodnotenie na základe poznatkov získaných:

* pozorovaním, hospitačnou činnosťou, individuálnymi rozhovormi,
* referenciami od detí, rodičov a iných odborných zamestnancov,
* vyhodnocovaním výsledkov rôznych typov súťaží, prehliadok a pod.,
* vyhodnocovaním úspešnosti v rámci externej evaluácie,
* zhodnotením dosiahnutých výchovno-vzdelávacích výsledkov s deťmi,
* hodnotením činnosti pedagóga v oblasti kontinuálneho vzdelávania,
* vyhodnocovaním plnenia činností nad rámec pracovných úloh a pod.

Cieľom vnútorného systému kontroly a hodnotenia zamestnancov školy je harmonizácia aktivít výchovno-vzdelávacieho procesu a zvyšovanie kvality práce jednotlivých zamestnancov. Má viesť k zlepšovaniu výkonu a nepretržitému rozvoju kompetencií zamestnancov, k motivácii učiteliek, aby samy sledovali a hodnotili svoj pracovný výkon a pracovné správanie, menili ich kvalitu prostredníctvom kontinuálneho vzdelávania a sebavzdelávania a tým skvalitňovali prácu celej materskej školy v súlade s vlastnými cieľmi, poslaním i zameraním.

Systém kontroly a hodnotenia zamestnancov umožňuje vedeniu školy čo najobjektívnejšie hodnotiť jednotlivé pracovné výkony, získavať, riadiť, rozvíjať a finančne odmeňovať tých, ktorí majú požadované spôsobilosti napĺňať školský vzdelávací program v súlade s cieľmi a princípmi výchovy a vzdelávania.

Problematika vnútorného systému kontroly a hodnotenia detí, ako aj problematika vnútorného systému kontroly a hodnotenia zamestnancov materskej školy, je podrobne rozpracovaná v ročnom pláne vnútornej kontroly školy, ako i v interných dokumentoch vymedzujúcich kritériá osobného príplatku a pod. Ich vyhodnotenie je podkladom k vypracovaniu správy o výchovno-vzdelávacej činnosti.

**ZOZNAM POUŽITÝCH SKRATIEK**

ZŠ s MŠ – základná škola s materskou školou

SR – Slovenská republika

CŠPP – Centrum špeciálno-pedagogického poradenstva

CPPPaP- Centrum pedagogicko-psychologického poradenstva a prevencie

**Vypracovala:** Ľubica Vyskočová- zástupca riaditeľa .ZŠ s MŠ pre MŠ v Čereňanoch v

spolupráci so všetkými pedagogickýmí zamestnancami v materskej škole.

**V Čereňanoch dňa 27.8.2018**

Svojim podpisom potvrdzujem oboznámenie so Školským vzdelávacím programom –„Chrobáčik“ zo dňa 27.8.2018

|  |  |  |
| --- | --- | --- |
| **Meno a priezvisko** | **podpis zamestnanca** | **dňa** |
|  |  |  |
| Ľubica Vyskočová |  |  |
|  |  |  |
| Edita Bartová |  |  |
|  |  |  |
| Ľuba Gubová |  |  |
|  |  |  |
| Mgr. Ivana Zvarová |  |  |

**Svojím podpisom potvrdzujem oboznámenie so Školským vzdelávacím programom –„Chrobáčik“ zo dňa 27.8.2018**

|  |  |  |  |
| --- | --- | --- | --- |
| **P.č.** | **Meno dieťaťa** | **podpis zákonného zástupcu -matky** | **podpis zákonného zástupcu -otca** |
| 1. | Bátorová Sabina |  |  |
| 2. | Dikesová Laura |  |  |
| 3. | Havala Marko |  |  |
| 4. | Karvayová Ema |  |  |
| 5. | Košianová Karin |  |  |
| 6. | Kusá Liliana |  |  |
| 7. | Mešina Juraj |  |  |
| 8. | Rumanová Natália |  |  |
| 9. | Sedlák Adam |  |  |
| 10. | Sluková Dominika |  |  |
| 11. | Sluková Nikola |  |  |
| 12. | Šimková Sofia |  |  |
| 13. | Švajlenka Štefan |  |  |
| 14. | Švecová Ella |  |  |
| 15. | Tonhajzer Adam |  |  |
| 16. | Víteková Viktória |  |  |
| 17. | Vidiečan Patrik |  |  |
| 18. | Žiško Martin |  |  |
| 19. |  |  |  |

**Svojím podpisom potvrdzujem oboznámenie so Školským vzdelávacím programom –„Chrobáčik“ zo dňa 27.8.2018**

|  |  |  |  |
| --- | --- | --- | --- |
| **P.č.** | **Meno dieťaťa** | **podpis zákonného**  **zástupcu - matky** | **podpis zákonného zástupcu- otca** |
| 1. | Bátorová Stephany |  |  |
| 2. | Belianska Michaela |  |  |
| 3. | Beňovičová Nelly |  |  |
| 4. | Brida Patrik |  |  |
| 5. | Cviková Zoe |  |  |
| 6. | Hubáč Šimon |  |  |
| 7. | Jánošík Oliver |  |  |
| 8. | Kajaba Juraj |  |  |
| 9. | Kováčová Eliška |  |  |
| 10. | Lackovič Ján |  |  |
| 11. | Maslonková Vanesa |  |  |
| 12. | Mikula Filip |  |  |
| 13. | Mešinová Zuzana |  |  |
| 14. | Obžerová Viktória |  |  |
| 15. | Prokschová Lilien |  |  |
| 16. | Štálniková Ellizabeth |  |  |
| 17. | Švecová Emma |  |  |
| 18. | Švorcová Tamara |  |  |